CELEX: C2006/294/114
Language: el
Date: 2006-12-02 00:00:00
Title: Υπόθεση T-270/06: Προσφυγή της 25ης Σεπτεμβρίου 2006 — Lego Juris κατά ΓΕΕΑ — Mega Brands (Lego brick)

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/55
            
         Προσφυγή της 25ης Σεπτεμβρίου 2006 — Lego Juris κατά ΓΕΕΑ — Mega Brands (Lego brick)
   (Υπόθεση T-270/06)
   (2006/C 294/114)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Lego Juris A/S (Billund, Δανία) (εκπρόσωποι: V. von Bomhard, A. Renck και T. Dolde, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Mega Brands Inc. (Μόντρεαλ, Καναδάς)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τμήματος μείζονος συνθέσεως προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 10ης Ιουλίου 2006 στην υπόθεση R 856/2004-G· και
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Το εικονιστικό σήμα «LEGO brick» για προϊόντα της κλάσης 28, για το οποίο ζητείται η χρήση του «κόκκινου χρώματος» — κοινοτικό σήμα υπ' αριθ. 107 029
   
      Δικαιούχος του κοινοτικού σήματος: Η προσφεύγουσα
   
      Αιτών την ακύρωση του κοινοτικού σήματος: Mega Brands Inc.
   
      Απόφαση του τμήματος ακυρώσεως:Ακύρωση του κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Η προσφεύγουσα προβάλλει μόνον ένα λόγο ακυρώσεως προς στήριξη της προσφυγής της. Ακριβέστερα, η προσφεύγουσα ισχυρίζεται ότι η προσβαλλόμενη απόφαση παραβιάζει το άρθρο 7, παράγραφος 1, στοιχείο ε', ii, του κανονισμού (ΕΚ) 40/94 του Συμβουλίου για το κοινοτικό σήμα, καθόσον ερμηνεύει εσφαλμένως, όπως υποστηρίζεται, την εν λόγω διάταξη καθώς και τον σκοπό της και, επιπλέον, στον βαθμό που εφαρμόζει τη διάταξη αυτή σε ένα πεδίο που δεν αποτελεί αντικείμενο της προστασίας του σήματος την οποία παρέχει η επίμαχη καταχώριση.